

**OPĆINA KLOŠTAR IVANIĆ**

Upute za prijavitelje

NA JAVNI NATJEČAJ ZA DODJELU FINANCIJSKE POTPORE PROGRAMIMA/PROJEKTIMA UDRUGA KOJI SE TEMELJE NA PROMICANJU POLJOPRIVREDE I RAZVOJA RURALNOG PODRUČJA ZA 2018. GODINU

Datum objave natječaja: 29.12.2017.

Rok za dostavu prijava: 29.01.2018.

KLASA: 320-01/17-01/04

URBROJ: 238/14-02-17-3

Kloštar Ivanić, 29.12.2017.Sadržaj

1. JAVNI NATJEČAJ ZA DODJELU FINANCIJSKE POTPORE PROGRAMIMA/PROJEKTIMA UDRUGA KOJI SE TEMELJE NA PROMICANJU POLJOPRIVREDE I RAZVOJA RURALNOG PODRUČJA ZA 2018. GODINU 3

1.1. OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM NATJEČAJEM 3

1.2. CILJEVI NATJEČAJA I PRIORITETI ZA DODJELU SREDSTAVA 3

1.3. PLANIRANI IZNOSI I UKUPNA VRIJEDNOST NATJEČAJA 3

2. FORMALNI UVJETI NATJEČAJA 4

2.1. Prihvatljivi prijavitelji: tko može podnijeti prijavu? 4

2.2. Prihvatljivi partneri na projektu / programu 5

2.3. Prihvatljive aktivnosti koje će se financirati putem natječaja 5

2.4. Prihvatljivi troškovi koji će se financirati ovim natječajem 6

3. KAKO SE PRIJAVITI? 8

3.1. Sadržaj Opisnog obrasca 9

3.2. Sadržaj obrasca Proračuna 9

3.3. Gdje poslati prijavu? 9

3.4. Rok za slanje prijave 10

3.5. Kome se obratiti ukoliko imate pitanja? 10

4. PROCJENA PRIJAVA I DONOŠENJE ODLUKE O DODJELI SREDSTAVA 10

(A) PREGLED PRIJAVA U ODNOSU NA PROPISANE UVJETE NATJEČAJA 10

(B) OCJENA PRIJAVA KOJE SU ZADOVOLJILE PROPISANE UVJETE NATJEČAJA 11

5. OBAVIJEST O DONESENOJ ODLUCI O DODJELI FINANCIJSKIH SREDSTAVA 11

5.1. Modeli plaćanja 11

5.2. Indikativni kalendar natječajnog postupka 12

6. POPIS NATJEČAJNE DOKUMENTACIJE 12

# **1. JAVNI NATJEČAJ ZA DODJELU FINANCIJSKE POTPORE PROGRAMIMA/PROJEKTIMA UDRUGA KOJI SE TEMELJE NA PROMICANJU POLJOPRIVREDE I RAZVOJA RURALNOG PODRUČJA ZA 2018. GODINU**

## 1.1. OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM NATJEČAJEM

U lokalnoj zajednici (lokalna samouprava) građani kroz različite organizacijske oblike i načine (kroz udruge) i na vlastitu odgovornost samostalno uređuju određene javne poslove i

upravljanje njima. Osnivaju se radi zadovoljenja potreba stanovništva na lokalnoj razini, a

osobito u području kulture, sporta, poljoprivrede, gospodarstva, socijalne skrbi i drugih društvenih aktivnosti.

Općina Kloštar Ivanić jedinica je lokalne samouprave koja zadovoljenje potreba svog stanovništva rješava većinom vlastitim resursima, međutim dio potreba lokalnog stanovništva nastoji zadovoljiti upravo u suradnji s mještanima Općine Kloštar Ivanić organiziranim u udruge i druge oblike organiziranja, dajući im na raspolaganje dio javnih prihoda Općine Kloštar Ivanić za provođenje aktivnosti koje će pomoći razvoju Općine Kloštar Ivanić i povećanju kvalitete življenja svih njegovih građana.

Suradnja s udrugama u provedbi javnih politika najčešće se očituje kroz različite oblike

financijske i nefinancijske podrške koje Općina Kloštar Ivanić pruža programima i projektima od interesa za opće dobro. Ta vrsta međusektorske suradnje ima veliki potencijal za generiranje brojnih pozitivnih promjena i stvaranje prijeko potrebnih sinergija za održiv društveni i gospodarski razvoj.

## 1.2. CILJEVI NATJEČAJA I PRIORITETI ZA DODJELU SREDSTAVA

**Opći cilj** ovog Natječaja je osnaživanje sektora civilnog društva za provođenje projekata i

programa usmjerenih ka promicanju poljoprivrede i razvoja ruralnog područja Općine Kloštar

Ivanić te koji doprinose kvaliteti života stanovnika Općine Kloštar Ivanić.

**Specifični cilj** ovog Natječaja je omogućiti realizaciju projekata/programa i aktivnosti kojima će se doprinijeti ostvarenju općeg cilja.

Prioritetna područja aktivnosti programa/projekata su:

* programi koji se temelje na promicanju poljoprivrede i razvoja ruralnog područja.

## 1.3. PLANIRANI IZNOSI I UKUPNA VRIJEDNOST NATJEČAJA

(1) Za financiranje projekata u okviru ovog Natječaja raspoloživ je iznos od 20.000,00 kuna.

(2) Najmanji iznos traženih sredstava za financiranje projekta je 1.000,00 kuna, a najveći 15.000,00 kuna.

(3) U sklopu planirane vrijednosti Natječaja Općina Kloštar Ivanić namjerava sklopiti ugovor sa najmanje 1, a najviše 5 udruga.

(4) Projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

5) U slučaju da se predmetni projekt/program ne financira u 100% iznosu iz proračuna Općine Kloštar Ivanić, udruga je dužna osigurati preostali iznos do punog iznosa projekta/programa.

# **2. FORMALNI UVJETI NATJEČAJA**

## 2.1. Prihvatljivi prijavitelji: tko može podnijeti prijavu?

Pravo podnošenja prijave projekta/programa imaju udruge čiji su ciljevi i djelatnosti usmjereni ka provedbi aktivnosti koji se temelje na promicanju poljoprivrede i razvoja ruralnog područja Općine Kloštar Ivanić, a kojima temeljna svrha nije stjecanje dobiti.

**Prijavitelji moraju zadovoljiti sljedeće uvjete:**

* su upisane u Registar udruga, odnosno drugi odgovarajući registar i u Registar neprofitnih organizacija,
* su se svojim statutom opredijelile za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,
* program/projekt, koji prijave na natječaj Općine, bude ocijenjen kao značajan (kvalitetan, inovativan i koristan) za razvoj civilnog društva i zadovoljenje javnih potreba Općine definiranih razvojnim i strateškim dokumentima, odnosno uvjetima svakog pojedinog natječaja,
* su uredno ispunile obveze iz svih prethodno sklopljenih ugovora o financiranju iz proračuna Općine (u suprotnom će svaka prijava novog programa i/ili projekta na natječaj biti odbijena),
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine,
* se protiv korisnika, odnosno osobe ovlaštene za zastupanje udruge i voditelja programa/projekta ne vodi kazneni postupak i nije pravomoćno osuđen za prekršaj određen člankom 48. stavkom 2. alinejom c), odnosno pravomoćno osuđen za posinjenje kaznenog djela određenog člankom 48. stavkom 2. alinejom d) Uredbe ili uvjetima natječaja,
* općim aktom imaju uspostavljen model dobrog financijskog upravljanja i kontrola te način sprečavanja sukoba interesa pri raspolaganju javnim sredstvima,
* imaju prikladan način javnog objavljivanja programskog i financijskog izvješća o radu za proteklu godinu (na mrežnim stranicama udruge ili na drugi prikladan način),
* imaju odgovarajuće organizacijske kapacitete i ljudske resurse za provedbu programa ili projekta, programa javnih potreba,
* uredno predaju sva izvješća Općini i drugim institucijama.

**Pravo prijave na Natječaj nemaju:**

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
2. udruge koje nisu upisane u Registar neprofitnih organizacija;
3. strukovne udruge čiji rad/djelatnost nije vezan uz aktivnosti usmjerene na promicanje poljoprivrede i razvoja ruralnog područja Općine Kloštar Ivanić
4. udruge koje su nenamjenski trošile prethodno dodijeljena sredstva iz javnih izvora;
5. udruge koje su u stečaju;
6. udruge koje nisu ispunile obveze vezane uz plaćanje doprinosa ili poreza;
7. udruge čiji je jedan od osnivača politička stranka.
8. udruge koje se financiraju temeljem posebnih propisa ili se u cijelosti financiraju iz drugih pravnih osoba
9. VAŽNA NAPOMENA: TRAŽENI IZNOS NE SMIJE BITI MANJI OD NAJMANJEG NITI VEĆI OD NAJVEĆEG, U SUPROTNOM PRIJAVA ĆE SE ODBITI IZ ADMINISTRATIVNIH RAZLOGA (NEPOŠTIVANJA UVJETA NATJEČAJA).

Svaka udruga može prijaviti **najviše jedan (1) program ili jedan (1) projekt** u okviru ovog Natječaja, na razdoblje provedbe od 01.01.2018. do 31.12.2018. godine.

Ukoliko prijavitelj prijavi više od jednog programa i jednog projekta, sve prijave će biti odbačene.

Prijavitelj može istovremeno biti partner u drugoj prijavi ili prijavama.

Prijavitelj je u cijelosti odgovoran za provedbu programa/projekta, izvještavanje i rezultate programa/projekta.

## 2.2. Prihvatljivi partneri na projektu / programu

Partneri na projektu nisu obavezni, ali su poželjni.

Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu **Izjavu o partnerstvu**.

Općina Kloštar Ivanić sklapa ugovor s podnositeljem projekta.

## 2.3. Prihvatljive aktivnosti koje će se financirati putem natječaja

Planirano trajanje programa/projekta je 12 mjeseci.

Projektne aktivnosti za koje je to primjenjivo moraju se provoditi na području Općine Kloštar Ivanić. Iznimno ako se provode izvan Općine Kloštar Ivanić moraju imati korisnike s područja Općine Kloštar Ivanić.

Iznimno se mogu financirati aktivnosti koje služe promociji i vidljivosti projekta, kao i Općine Kloštar Ivanić, a ne udovoljavaju prethodno navedenim kriterijima.

Prihvatljive projektne aktivnosti su:

* Organizacija svih vrsta događanja, te provođenje kontinuiranih programa i aktivnosti usmjerenih na promicanje poljoprivrede i razvoja ruralnog područja Općine Kloštar Ivanić te kojima se zadovoljavaju potrebe prvenstveno građana Općine Kloštar Ivanić i šire populacije.

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje prethodno nisu spomenute, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Sljedeće vrste aktivnosti nisu prihvatljive za financiranje:

* aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade

Bez obzira na kvalitetu prijavljenog projekta/programa, Općina Kloštar Ivanić neće financirati aktivnosti koje se već financiraju iz nekog javnog izvora i po posebnim propisima, u slučajevima kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora (zabrana dvostrukog financiranja).

## 2.4. Prihvatljivi troškovi koji će se financirati ovim natječajem

Sredstvima ovog natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta/programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivi troškovi su troškovi koje je imao korisnik financiranja, a koji ispunjavaju sve sljedeće kriterije:

* nastali su za vrijeme razdoblja provedbe programa ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,
* moraju biti navedeni u ukupnom predviđenom proračunu programa ili projekta,
* nužni su za provođenje programa ili projekta koji je predmetom dodjele financijskih sredstava,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.

Prihvatljivi troškovi mogu biti izravni i neizravni.

Prihvatljivim se smatraju sljedeći **izravni troškovi** korisnika financiranja:

- troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću i naknade, sukladno Uredbi i drugim propisima,

- putni troškovi i troškovi dnevnica za zaposlenike i druge osobe koje sudjeluju u programu ili projektu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,

- troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama,

- troškovi potrošne robe,

- troškovi podugovaranja,

- administrativni troškovi,

- troškovi koji izravno proistječu iz zahtjeva ugovora, uključujući troškove financijskih usluga,

* ostali troškovi koji su izravno vezani za provedbu aktivnosti programa ili projekta.

Osim izravnih, korisniku sredstava može se odobriti i pokrivanje dijela **neizravnih troškova** kao što su: energija, voda, uredski materijal, telefon, pošta i drugi indirektni troškovi koji nisu izravno povezani s provedbom programa/projekta, u maksimalnom iznosu do 25% ukupno odobrenog iznosa financiranja iz proračuna Općine.

**U neprihvatljive troškove spadaju:**

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz javnih izvora,
* kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta,
* gubici na tečajnim razlikama, ili
* zajmovi trećim stranama.

# **3. KAKO SE PRIJAVITI?**

Prijave se dostavljaju isključivo na propisanim obrascima, koji su dio natječajne dokumentacije i dostupni na web-stranici Općine Kloštar Ivanić, [www.klostar-ivanic.hr](http://www.klostar-ivanic.hr)

Prijave se dostavljaju u papirnatom obliku. Prijavu i obrasce potrebno je popuniti na računalu. Rukom popunjeni obrasci neće biti uzeti u obzir u razmatranje.

Prijave koje nisu dostavljene u papirnatom obliku na propisanim obrascima, u propisanom roku, popunjene na računalu, koje nisu potpisane i ovjerene, nepotpune prijave i prijave koje ne sadrže obvezne priloge, smatrat će se nevažećima te se neće razmatrati.

Prijava se smatra potpunom ukoliko sadrži sve obvezne prijavne obrasce i obvezne priloge kako se traži u ovom natječaju:

1. **Obvezni prijavni obrasci**
2. Popunjen, potpisan i pečatom prijavitelja ovjeren Obrazac opisa programa/projekta,
3. Popunjen, potpisan i pečatom prijavitelja ovjeren Obrazac proračuna programa/projekta,
4. Popunjen, potpisan i pečatom prijavitelja ovjeren Obrazac izjave o nepostojanju dvostrukog financiranja,
5. Popunjen, potpisan i pečatom prijavitelja ovjeren Obrazac izjave o partnerstvu, ukoliko se projekt/program provodi u partnerstvu.
6. **Obvezni prilozi:**
7. dokaz da je prijavitelj/partner upisan u Registar udruga odnosno drugi odgovarajući registar (preslika iz odgovarajućeg registra),
8. dokaz da je prijavitelj/partner upisan u Registar neprofitnih organizacija (preslika iz registra),
9. dokaz da se prijavitelj/partner svojim statutom opredijelio za obavljanje aktivnosti koje su predmet financiranja i kojima se promiču uvjerenja i ciljevi koji nisu u suprotnosti s Ustavom i zakonom (preslika statuta),
10. dokaz da je prijavitelj uredno ispunio obveze iz svih prethodno sklopljenih ugovora o financiranju iz proračuna Općine i drugih javnih izvora, dokaz da nemaju dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu Općine i da redovno predaju izvješća Općini i drugim institucijama (obrazac izjave),
11. dokaz da se protiv Udruge, odnosno osobe ovlaštene za zastupanje ne vodi kazneni postupak i nije pravomoćno osuđen za prekršaj ili počinjenje kaznenog djela određenih člankom 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (obrazac izjave),

Kako bi se izbjegli nepotrebni troškovi prilikom prijave na natječaj, Jedinstveni upravni odjel će prije potpisa ugovora tražiti dodatnu dokumentaciju isključivo od onih prijavitelja koju su ušli na privremenu listu odabranih projekata i programa za dodjelu sredstava. Konkretno, prije potpisa ugovora, udruga će morati priložiti dokaze da se protiv odgovorne osobe u udruzi i voditelja projekta ili programa ne vodi kazneni postupak (uvjerenje nadležnog suda) te da udruga ima podmirene sve doprinose i plaćen porez (potvrda porezne uprave).

Provjeru dodatne dokumentacije vrši Jedinstveni upravni odjel.

Ukoliko prijavitelj ne dostavi traženu dokumentaciju u roku od 5 dana od dana dostave obavijesti o potrebi dostave dodatne dokumentacije, njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Općina Kloštar Ivanić može prema potrebi zatražiti i drugu **dodatnu** dokumentaciju od značaja za prijavu programa/projekta.

## 3.1. Sadržaj Opisnog obrasca

Opisni obrazac programa/projekta dio je obvezne natječajne dokumentacije. Ispunjava se na hrvatskom jeziku i sadrži podatke o prijavitelju, partnerima (ukoliko je primjenjivo) te sadržaju programa/projekta koji se prijavljuje.

Obrasci u kojima nedostaju podaci vezani uz sadržaj programa/projekta neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

## 3.2. Sadržaj obrasca Proračuna

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta / programa, kao i o bespovratnim sredstvima koja se traže od davatelja.

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

## 3.3. Gdje poslati prijavu?

Obvezne obrasce i propisanu dokumentaciju potrebno je poslati u papirnatom obliku. Prijava sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije.

Izvornik prijave se šalje preporučeno poštom, kurirom ili osobno (predaja u urudžbenom uredu).

Prijave se šalju na sljedeću adresu:

OPĆINA KLOŠTAR IVANIĆ

ŠKOLSKA 22, 10312 Kloštar Ivanić

„Natječaj za udruge u području poljoprivrede za 2018.“

“Ne otvarati prije sastanka Povjerenstva za otvaranje prijava i provjeru ispunjavanja propisanih uvjeta natječaja“

## 3.4. Rok za slanje prijave

Rok za prijavu na natječaj je **29.01.2018. godine**. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijama pošiljke.

Sve prijave poslane izvan roka neće biti uzete u razmatranje.

## 3.5. Kome se obratiti ukoliko imate pitanja?

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: mateja.pokas@klostar-ivanic.hr, i to najkasnije 10 dana prije isteka natječaja.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a najkasnije 7 dana prije isteka natječaja.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

# **4. PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

## (A) PREGLED PRIJAVA U ODNOSU NA PROPISANE UVJETE NATJEČAJA

Povjerenstvo za otvaranje prijava i provjeru ispunjavanja propisanih uvjeta natječaja sastoji se od tri člana i osniva ga općinski načelnik odlukom.

Navedeno povjerenstvo obavlja utvrđuje sljedeće:

1. je li prijava dostavljena na pravi natječaj i u zadanom roku,
2. jesu li dostavljeni, potpisani i ovjereni svi obvezni obrasci,
3. je li dostavljena sva obvezna popratna dokumentacija,
4. je li zatraženi iznos sredstava unutar financijskih pragova postavljenih u natječaju,
5. jesu li prijavitelj i partnerske organizacije (ako je primjenjivo) prihvatljivi, sukladno uputama za prijavitelje,
6. je li lokacija provedbe projekta prihvatljiva (ako je primjenjivo na uvjete natječaja),
7. jesu li predložene aktivnosti prihvatljive (ako je primjenjivo na uvjete natječaja) te
8. provjerava ispunjavanje drugih propisanih uvjeta natječaja.

Nakon provjere svih pristiglih i zaprimljenih prijava u odnosu na propisane uvjete natječaja, Povjerenstvo za otvaranje prijava i provjeru ispunjavanja propisanih uvjeta natječaja izrađuje popis svih prijavitelja koji su zadovoljili propisane uvjete, čije se prijave stoga upućuju na stručno ocjenjivanje.

## (B) OCJENA PRIJAVA KOJE SU ZADOVOLJILE PROPISANE UVJETE NATJEČAJA

Povjerenstvo za ocjenjivanje prijava je nezavisno stručno ocjenjivačko tijelo kojega osniva te njegove članove imenuje općinski načelnik iz redova predstavnika općine, predstavnika organizacija civilnog društva, predstavnika znanstvenih i stručnih institucija i nezavisnih stručnjaka za područja obuhvaćena prioritetnim područjima natječaja.

Zadaće Povjerenstva za ocjenjivanje prijava su:

1. ocjenjivanje prijava koje su ispunile propisane (administrativne) uvjete natječaja, sukladno kriterijima koji su propisani Uputama za prijavitelje, koristeći obrazac za ocjenjivanje kvalitete prijava kojeg je odredio općinski načelnik,
2. izrada prijedloga za odobravanje financijskih sredstava za programe ili projekte.

Temeljem provedene administarstivne provjere prijavljenih programa/projekata (u odnosu na propisane uvjete natječaja) i ocjene kvalitete prijava koje su zadovoljile propisane uvjete natječaja, Povjerenstvo za ocjenjivanje prijava će sastaviti Prijedlog Odluke o dodjeli financijskih sredstava, prema bodovima koje su postigli u procesu procjene. Odluku o dodjeli financijskih sredstava za programe ili projekte donosi općinski načelnik.

# **5. OBAVIJEST O DONESENOJ ODLUCI O DODJELI FINANCIJSKIH SREDSTAVA**

Svi prijavitelji biti će obaviješteni o donesenoj Odluci o dodjeli financijskih sredstava projektima / programima u sklopu natječaja, te o razlozima odbijanja prijave.

Na odluku o dodjeli financijskih sredstava za programe ili projekte, nezadovoljni prijavitelji imaju pravo prigovora u roku osam dana od dana primitka obavijesti. O prigovoru odlučuje općinski načelnik u roku od osam dana od dana primitka prigovora.

Postupak dodjele financijskih sredstava udrugama je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku.

## 5.1. Modeli plaćanja

Financijske potpore koje će biti odobrene korisnicima financijskih sredstava za provedbu programa/projekta utvrđuju se ugovorom i isplatit će se na žiro račun korisnika financijske potpore prema sljedećim modelima plaćanja:

**Model A** – za program/projekat za koji je odobreno financiranje u iznosu do 5.000 kuna, Općina Kloštar Ivanić isplatit će sredstva korisniku financiranja 30 dana od potpisa ugovora, a u visini od 50% odobrene financijske potpore, a ostatak po završetku programa/projekta i dostavljenom izvješću o namjenskom utrošku sredstava - obrazac ugovora za navedeni model plaćanja je sastavni dio natječajne dokumentacije.

**Model B** - za program/projekat za koji je odobreno financiranje u iznosu većem od 5.000 kuna, Općina Kloštar Ivanić isplaćivat će sredstva korisniku financiranja mjesečno, u visini dvanaestine odobrene financijske potpore.

## 5.2. Indikativni kalendar natječajnog postupka

|  |  |
| --- | --- |
| **Faze natječajnog postupka** | **Datum** |
| **Objava natječaja** | 29.12.2017. |
| **Rok za slanje prijava** | 29.01.2018. |
| **Rok za slanje pitanja vezanih uz natječaj** | 19.01.2018. |
| **Rok za upućivanje odgovora na pitanja vezana uz natječaj** | 22.01.2018. |
| **Rok za provjeru propisanih uvjeta natječaja** | 05.02.2018. |
| **Rok za slanje obavijesti o zadovoljavanju propisanih uvjeta Natječaja** | 13.02.2018. |
| **Rok za procjenu prijava koje su zadovoljile propisane uvjete Natječaja** | 23.02.2018. |
| **Rok za objavu odluke o dodjeli financijskih sredstava i slanje obavijesti prijaviteljima** | 07.03.2018. |
| **Rok za slanje obavijesti prijaviteljima kojima nisu odobrena sredstva** | 08.03.2018. |
| **Rok za ugovaranje** | 30.03.2018. |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici: ([www.klostar-ivanic.hr](http://www.klostar-ivanic.hr))

Općina Kloštar Ivanić će za potencijalne prijavitelje održati pripremnu radionicu za izradu prijava programa/projekata i to najkasnije 21 dan prije isteka ovog Natječaja.

U svrhu osiguranja ravnopravnosti svih potencijalnih prijavitelja, Općina Kloštar Ivanić ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

# **6. POPIS NATJEČAJNE DOKUMENTACIJE**

1. Pravilnik o financiranju javnih potreba od interesa za opće dobro koje provode udruge na području Općine Kloštar Ivanić (Glasnik Zagrebačke županije br. 40/15)

* ( <http://www.zagrebacka-zupanija.hr/media/filer_public/66/69/666937bf-091f-46d7-acae-f953ba421768/za_tisak_-_glasnik_40-2015.pdf> ) ,

1. Odluka Općinskog vijeća od 12.12.2017.godine o utvrđivanju prioritetnih područja i financijskog okvira za dodjelu sredstava programima i/ili projektima udruga,
2. Natječaj za dodjelu financijske potpore programima/projektima udruga koji se temelje na promicanju poljoprivrede i razvoja ruralnog područja za 2018. godinu,
3. Upute za prijavitelje,
4. Obrazac opisa programa ili projekta,
5. Obrazac proračuna programa ili projekta,
6. Obrazac izjave o nepostojanju dvostrukog financiranja,
7. Obrazac izjave o partnerstvu,
8. Obrazac Izjave o ispunjenim obavezama,
9. Obrazac izjave o nekažnjavanju,
10. Obrazac za provjeru ispunjavanja propisanih (formalnih) uvjeta javnog natječaja,
11. Obrazac za ocjenu kvalitete/vrijednosti programa ili projekta,
12. Obrazac opisnog izvještaja provedbe programa ili projekta,
13. Obrazac financijskog izvještaja provedbe programa ili projekta
14. Obrazac ugovora o financiranju programa ili projekta.

Pojedine informacije i natječajni uvjeti u uputama za prijavitelje mogu se ispravljati, mijenjati i dopunjavati najkasnije osam dana prije isteka roka za podnošenje prijava, a sve promjene moraju biti objavljenje na isti način i na istom mjestu kao i osnovni dokument. Izmjene pojedinih uvjeta ne mogu biti na štetu prijavitelja koji su već podnijeli urednu prijavu do dana objave ispravka, izmjene ili dopune i tim prijaviteljima mora biti dana mogućnost da svoju prijavu po potrebi i u primjerenom roku dopune i/ili izmijene.